Həbsxana pizzası [Video]
Hər həftə bu məhbuslar tərəfindən 200-ə yaxın pizza hazırlanır və həbsxana içində digər məhbuslara yetişdirilir. Qiyməti də 7 dollardan çox deyil
Siz heç təsəvvür etməzsiniz ki, Çikaqoda yerləşən bu həbsxananın tikanlı məftilləri arxasında məhbuslar yüksək keyfiyyətli pizza hazırlayırlar. “Mən sobanı işə salmağı, inqridientlər əlavə etməyi, xəmir hazırlamağı bacarıram. Mən çox şey edə bilirəm və etdiklərimi də çox sevirəm. Bu məşğuliyyət bəzi məhbuslara həbsdən öncəki hissləri qaytarır. Hər həftə bu məhbuslar tərəfindən 200-ə yaxın pizza hazırlanır və həbsxana içində digər məhbuslara yetişdirilir. Qiyməti də 7 dollardan çox deyil. “Pizzanı gətirəndə onların üzünü görmək lazımdır. Bu, onlar üçün sanki yeni il bayramıdır. Bu hissi çox sevirlər və hər həftə sifariş etməyə davam edirlər.” Bu işdə onlara italiyalı aşpaz kömək edir. “Mən yalnız yaxşı məhsulları istifadə edirəm. Burada olan insanların çoxu reyhanın, zukkinin nə olduğunu bilmirlər. Yəni bu həm də bir mədəniyyət layihəsidir.” O inanır ki, məhbusların gündəlik məhbəs qidasından fasilə etməsi davranışlarına müsbət təsir edir. “Qida ilə mən həyatlarını müsbətə dəyişə biləcəklərini öyrədirəm.” Görünür ki, bu proqramın effekti var. “Aşpaz bizə peşə verib. Bu bizə imkan verəcək ki, azadlığa çıxanda özümüzə iş tapaq və pis ab-havadan uzaq duraq.” Pizza satışından əldə edilən gəlir bu proqramın icrasına sərf edilir. Onlar ümid edirlər ki, gələcəkdə kənardan müştərilərə də xidmət göstərəcəklər.